***Castle Keep*** (sh. *Donžon zamka*), u bivšoj Jugoslaviji prikazivan pod naslovom ***Čuvari zamka*** je američki ratni film snimljen 1969. godine u režiji Sydneya Pollacka. Predstavlja adaptaciju romana Williama Eastlakea, djelomično inspiriranog autorovim iskustvima u Drugom svjetskom ratu. Protagonisti su grupa američkih vojnika na čelu sa majorom Falconerom (čiji lik tumači Burt Lancaster) koji krajem 1944. godine u šumama Ardena na istoku Belgije uzimaju kvartir u srednjovjekovnom zamku za koga se ispostavi da sadržava neprocjenjivo umjetničko blago. Radnja prikazuje kako ih tamo zatekne velika njemačka ofanziva te kako Falconer, svjestan da upravo zamak Nijemcima stoji na putu, odlučuje sa šacicom svojih ljudi organizirati obranu svjestan da neće preživjeti ni on ni umjetnine.

*Castle Keep* je sniman na lokacijama u Jugoslaviji, pretežno u okolici Novog Sada. Film je, pak, kritičarima upao u oči po radikalnom otklonu od svih dotadašnjih hollywoodskih ratnih filmova. To se odražavalo kako na stil, koji se odrazio sa scene sa montažnim i drugim rezovima nalik na ostvarenja francuskog Novog vala, cikličkom narativnom strukturom, tako i sadržajem kojim su dominirali crni humor i apsurdne situacije na granici nadrealizma. *Castle Keep* je izazvao veliku pažnju među kritičarima, koji su ga tumačili i kao antiratni film koji nastoji iskoristititi raspoloženje izazvano tada aktualnim sukobom u Vijetnamu, alegoriju na propast evropske i zapadne civilizacije, ali i potvrdu klasičnih hollywoodskih patriotskih klišeja o nužnosti žrtvovanja pojedinca za više dobro. Među publikom, međutim, nije bilo previše razumijevanja za film, ali je Pollack ubrzo nakon toga režirao *Konje ubijaju, zar ne?* koji će postati njegovo daleko poznatije i uspješnije ostvarenje, ali velikim dijelom i zasjeniti *Castle Keep*.

Uloge
-----

* Burt Lancaster ... Major Abraham Falconer
* Patrick O'Neal ... Kapetan Lionel Beckman
* Jean-Pierre Aumont ... Grof od Maldoraisa
* Peter Falk ... Narednik Rossi
* Astrid Heeren ... Therese
* Scott Wilson ... Kaplar Clearboy
* Tony Bill ... Poručnik Amberjack
* Al Freeman Jr. ... Redov Allistair Piersall Benjamin
* James Patterson ... Elk
* Bruce Dern ... Poručnik Billy Byron Bix
* Michael Conrad ... Narednik DeVaca
* Caterina Boratto ... Crvena kraljica
* Olga Bisera ... Pekarova supruga

Izvori
------

1. ↑  Kate Buford, *Burt Lancaster: An American Life*, Da Capo 2000 p 249
2. ↑  "Big Rental Films of 1969", *Variety*, 7 January 1970 p 15

Vanjske veze
------------

* *Castle Keep* na sajtu IMDb
* New York Times review
* Turner Classic Movies review

| * p
* r
* u
Filmovi koje je režirao Sydney Pollack |
| --- |
| 1960-e |  *The Slender Thread* (1965) •  *This Property Is Condemned* (1966) •  *The Scalphunters* (1968) •  *Castle Keep* (1969) •  *They Shoot Horses, Don't They?* (1969)  |
| 1970-e |  *Jeremiah Johnson* (1972) •  *The Way We Were* (1973) •  *The Yakuza* (1975) •  *Three Days of the Condor* (1975) •  *Bobby Deerfield* (1977) •  *The Electric Horseman* (1979)  |
| 1980-e |  *Absence of Malice* (1981) •  *Tootsie* (1982) •  *Out of Africa* (1985)  |
| 1990-e |  *Havana* (1990) •  *The Firm* (1993) •  *Sabrina* (1995) •  *Random Hearts* (1999)  |
| 2000-e |  *The Interpreter* (2005) •  *Sketches of Frank Gehry* (2005) |